জয়ন্ত মণ্ডল কবিতা মিলনসাগর Jayanta Mondal Poetry MILANSAGAR
কবি জয়ন্ত মণ্ডল - জন্মগ্রহণ করেন উত্তর ২৪পরগনা জেলার বসিরহাট মহাকুমার স্বরূপনগর গ্রামে।
পিতা জগজ্জ্যোতি মণ্ডল একজন অবসর প্রাপ্ত শিক্ষক ও মাতা সরস্বতী দেবী একজন শিক্ষিকা l তাই কবির
বাল্যকাল সম্পূর্ণ শিক্ষা-পরিবেশে অতিবাহিত হয়েছে l
কবি তেঁতুলিয়া উচ্চতর বহুমুখী বিদ্যালয় থেকে ১৯৯৪ সালে মাধ্যমিক ও ১৯৯৬ সালে উচ্চ-মাধ্যমিক উত্তীর্ণ
হন। এরপর ২০০০ সালে তিনি পদার্থবিদ্যায় অনার্স সহ বি.এস্.সি ডিগ্রি লাভ করেন l তাঁর কর্মজীবন শুরু
করেন ২০০৭ সালে স্বরূপনগর ওছিয়াহ সিনিয়র মাদ্রাসায়। বর্তমানে তিনি আটুরিয়ায় শিক্ষকতা করছেন।
কবির মাতা সরস্বতী দেবী, সংগীতের সুগায়িকা ও দক্ষ আবৃত্তিকার। মায়ের বহুমুখী প্রতিভাই
কবির শৈল্পিক চেতনা জাগরণের প্রধান মূলধন। মা-এর অনুপ্রেরণাতেই কবির চিত্র ও সাহিত্য জগতে
অনুপ্রবেশ। পরে কবি, প্রয়াত ভাষাবিদ কবি শুদ্ধসত্ত্ব বসুর স্নেহধন্য কবি গোবিন্দ পান্তির সান্নিধ্য লাভ
করেন এবং তাঁর মধ্যে কাব্য-সাহিত্যের প্রতি সুতীব্র অনুরাগের জন্ম দেয়। কবি গোবিন্দ পান্তি কে জয়ন্ত,
নিজের সাহিত্য-পিতা বলে সম্বোধন করেন।
জয়ন্ত, প্রত্যন্ত গ্রামে থেকেও 'ছোঁয়া', 'প্রগতি', 'উষসী', 'সাহিত্য চেতনা' প্রভৃতি বহু পত্রিকায় নিয়মিত
লেখালেখি করেন। বর্তমানে কবি প্রায় অর্ধশত বত্সর ধরে প্রকাশিত 'অনুরাগ' পত্রিকার সহ: সম্পাদক l
কবির লেখনীতে জীবন, প্রেম প্রভৃতি বিষয়ের সাথে সামাজিক মূল্যবোধের অবক্ষয়, বারে বারে উঠে এসেছে।
কবি আবৃত্তিমূলক কবিতা লিখতেও ভালোবাসেন l খুব শীঘ্রই কবির কাব্য সংকলন 'এক বৃন্তে দুটি কুসুম'
প্রকাশিত হবে। প্রত্যন্ত গ্রামে থেকেও কবিতার প্রতি একান্ত অনুরক্ত কবি, নিজ দক্ষতায়
পাঠকের ভালোবাসা পেতে আগ্রহী l
আমরা কবির কাছে কৃতজ্ঞ কারণ তিনি তাঁর কবিতা নিজে বাংলায় টাইপ করে পাঠিয়েছেন।
আমরা  মিলনসাগরে  কবি জয়ন্ত মণ্ডলের কবিতা তুলে আনন্দিত।
কবির সঙ্গে যোগাযোগ -
ঠিকানা - কবি জয়ন্ত মন্ডল, স্বরুপনগর, বসিরহাট, উত্তর ২৪ পরগনা, পশ্চিমবঙ্গ।
ইমেল  - jayanta.aditi.jayati@gmail.com
কবির ফেসবুক পাতা - https://www.facebook.com/profile.php?id=100008626239899
উত্স - কবির সঙ্গে ইমেলে পত্রালাপ।
কবি জয়ন্ত মণ্ডলের মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ২৬.০৮.২০১৫
...